# data[].attributes.headline
Μια αυλή γεμάτη χρώματα. Παίζω ,δημιουργώ ,φροντίζω.

# data[].attributes.subject
Μια αυλή γεμάτη χρώματα. Παίζω ,δημιουργώ ,φροντίζω.

# data[].attributes.body
Στο πλαίσιο της θεματικής ενότητας «Ενεργός Πολίτης», τα νήπια του σχολείου μας ανέλαβαν μια ξεχωριστή δράση με στόχο τον καλλωπισμό της αυλής του Νηπιαγωγείου μας. Με μεγάλη χαρά, τα παιδιά έφεραν από το σπίτι τους φυτά και λουλούδια, δείχνοντας έμπρακτα το ενδιαφέρον τους για το σχολικό τους περιβάλλον.

Με ενθουσιασμό συμμετείχαν στη φύτευση και την περιποίηση των φυτών, μεταμορφώνοντας την αυλή μας σε έναν πιο όμορφο, ζεστό και γεμάτο ζωή χώρο. Μέσα από τη διαδικασία αυτή, τα παιδιά είχαν την ευκαιρία να καλλιεργήσουν την αγάπη για τη φύση, να μάθουν τη σημασία της συνεργασίας και να αναπτύξουν το αίσθημα της υπευθυνότητας.

Η δράση αυτή βοήθησε τα νήπια να κατανοήσουν πως όλοι μπορούμε να συμβάλλουμε θετικά στην κοινότητά μας, ξεκινώντας από το άμεσο περιβάλλον μας. Με μικρές πράξεις φροντίδας και προσφοράς, μπορούμε να δημιουργούμε όμορφους χώρους που μας εμπνέουν και μας χαρίζουν χαμόγελα.

Ευχαριστούμε θερμά τα παιδιά για τη συμμετοχή και τους γονείς τους για τη συμβολή  και την πολύτιμη στήριξή τους.

# data[].attributes.headline
1ο Νηπιαγωγείο Ελεούσας.

# data[].attributes.subject
1ο Νηπιαγωγείο Ελεούσας.

# data[].attributes.body
Με την συνεργασία των γονέων τα παιδιά φέρνουν φυτά και φυτόχωμα για το παρτέρι της αυλής μας. Στο διάλειμμα η πρώτη ασχολία μας είναι να φυτέψουμε και να ποτίσουμε τα φυτά μας.

# data[].attributes.attachment_link.provider_name
1 Νηπιαγωγείο Ελεούσας

# data[].attributes.attachment_link.authors[].name
ΝΗΠΙΑΓΩΓΕΙΟ ΕΛΕΟΥΣΑΣ

# data[].attributes.attachment_link.title
Ο κήπος του νηπιαγωγείου. - 1 Νηπιαγωγείο Ελεούσας

# data[].attributes.attachment_link.description
Πολυτεχνείου 37 & Προφήτη Ηλία 2

# data[].attributes.headline
«Μικροί κηπουροί . Φτιάχνουμε και φροντίζουμε τον σχολικό κήπο».

# data[].attributes.subject
«Μικροί κηπουροί . Φτιάχνουμε και φροντίζουμε τον σχολικό κήπο».

# data[].attributes.body
Στο πλαίσιο της θεματικής ενότητας «Ενεργός πολίτης» οι μαθητές του σχολείου μας πραγματοποίησαν μια ξεχωριστή δράση με στόχο των καλλωπισμό της αυλής του σχολείου μας  και το Νηπιαγωγείο μας γέμισε χαρά, χρώματα και δράση!

Σε συνεργασία με τον Σύλλογο Γονέων, οι μικροί μας μαθητές έδειξαν έμπρακτα τι σημαίνει να είσαι ενεργός πολίτης, συμμετέχοντας σε μια σειρά από όμορφες περιβαλλοντικές δραστηριότητες.

Ξεκινήσαμε τη μέρα μας φυτεύοντας λουλούδια στον χώρο του σχολείου. Τα παιδικά χεράκια με πολλή φροντίδα και ενθουσιασμό έσκαψαν το χώμα, φύτεψαν πολύχρωμους σπόρους και πότισαν με αγάπη τα νέα μας φυτά. Ο χώρος μας έγινε πιο ζωντανός, πιο ευχάριστος και, το πιο σημαντικό, αποτέλεσε ένα ζωντανό μάθημα για τη σημασία της φροντίδας του περιβάλλοντος.

Mαζέψαμε τα σκουπίδια που βρήκαμε, δείχνοντας ότι η καθαριότητα είναι ευθύνη όλων μας. Μέσα από τη δράση αυτή, τα παιδιά μας συνειδητοποίησαν ότι κάθε μικρή πράξη έχει μεγάλη σημασία για την προστασία του περιβάλλοντος.

Μέσα από αυτές τις δραστηριότητες, τα παιδιά μας έμαθαν ότι το να είσαι ενεργός πολίτης σημαίνει να φροντίζεις τον χώρο που ζεις, να συνεργάζεσαι με την κοινότητά σου και να σέβεσαι το περιβάλλον.

Ευχαριστούμε θερμά τον Σύλλογο Γονέων για τη συνεργασία και όλους όσους συμμετείχαν. Συνεχίζουμε μαζί να δείχνουμε στα παιδιά μας τον δρόμο για έναν καλύτερο κόσμο!

# data[].attributes.headline
Μια αυλή γεμάτη χρώματα. Παίζω ,δημιουργώ ,φροντίζω.

# data[].attributes.subject
Μια αυλή γεμάτη χρώματα. Παίζω ,δημιουργώ ,φροντίζω.

# data[].attributes.body
Στο πλαίσιο της θεματικής ενότητας «Ενεργός Πολίτης», τα νήπια του σχολείου μας ανέλαβαν σήμερα μια ξεχωριστή δράση με στόχο τον καλλωπισμό της αυλής του Νηπιαγωγείου μας. Με μεγάλη χαρά, τα παιδιά έφεραν από το σπίτι τους φυτά και λουλούδια, δείχνοντας έμπρακτα το ενδιαφέρον τους για το σχολικό τους περιβάλλον.

Με ενθουσιασμό συμμετείχαν στη φύτευση και την περιποίηση των φυτών, μεταμορφώνοντας την αυλή μας σε έναν πιο όμορφο, ζεστό και γεμάτο ζωή χώρο. Μέσα από τη διαδικασία αυτή, τα παιδιά είχαν την ευκαιρία να καλλιεργήσουν την αγάπη για τη φύση, να μάθουν τη σημασία της συνεργασίας και να αναπτύξουν το αίσθημα της υπευθυνότητας.

Η δράση αυτή βοήθησε τα νήπια να κατανοήσουν πως όλοι μπορούμε να συμβάλλουμε θετικά στην κοινότητά μας, ξεκινώντας από το άμεσο περιβάλλον μας. Με μικρές πράξεις φροντίδας και προσφοράς, μπορούμε να δημιουργούμε όμορφους χώρους που μας εμπνέουν και μας χαρίζουν χαμόγελα.

Ευχαριστούμε θερμά τα παιδιά για τη συμμετοχή και τους γονείς τους για τη συμβολή  και την πολύτιμη στήριξή τους.

# data[].attributes.attachment_link.provider_name
3ο Νηπιαγωγείο Κονίτσης

# data[].attributes.attachment_link.authors[].name
3ο ΝΗΠΙΑΓΩΓΕΙΟ ΚΟΝΙΤΣΗΣ

# data[].attributes.attachment_link.title
Μια αυλή γεμάτη χρώματα. Παίζω ,δημιουργώ ,φροντίζω. - 3ο Νηπιαγωγείο Κονίτσης

# data[].attributes.attachment_link.description
Καλώς ήρθατε στο blog του Νηπιαγωγείου μας!!

# data[].attributes.headline
3ο Νηπιαγωγείο Ανατολής

# data[].attributes.subject
3ο Νηπιαγωγείο Ανατολής

# data[].attributes.body
Στα πλαίσια της συμμετοχής της σχολικής μας μονάδας στο Δίκτυο περιβαλλοντικής εκπαίδευσης “Οικολογικά σχολεία-Ecoschools” αναλάβαμε δράσεις σε συνεργασία με τη σχολική και τοπική κοινότητα με απώτερο στόχο την καλλιέργεια περιβαλλοντικής συνείδησης. Πιο συγκεκριμένα , στόχος του προγράμματος ήταν η ευαισθητοποίηση, η εκπαίδευση και η αλλαγή στάσης των μαθητών/τριών σε θέματα που αφορούν το περιβάλλον, μέσα από συμμετοχικές διαδικασίες στη λήψη αποφάσεων, στο σχεδιασμό και στην εφαρμογή των δράσεων. Τα παιδιά είχαν την ευκαιρία να κατανοήσουν την αξία του πράσινου και την συνεισφορά του στη βελτίωση του περιβάλλοντος του σχολείου, να αναπτύξουν περιβαλλοντικά ενδιαφέροντα,  να έρθουν σε επαφή με  την ορθολογική χρήση των απορριμμάτων μέσω της διαδικασίας της κομποστοποίησης. Η δημιουργία του σχολικού μας κήπου και οι δενδροφυτεύσεις που πραγματοποιήσαμε πρόσφεραν στους/στις μαθητές/τριες μια μοναδική βιωματική μαθησιακή εμπειρία μέσα από πρακτικές δραστηριότητες. Παράλληλα, αποτέλεσαν αφορμή για να ευαισθητοποιηθούν γύρω από την προστασία του περιβάλλοντος και να γίνουν μικροί υποστηρικτές του κλίματος. Μέσα από τη φροντίδα των φυτών που φύτεψαν, συνειδητοποίησαν τη σημασία της προσωπικής ευθύνης και ανέπτυξαν αίσθημα υπευθυνότητας, συνεργασίας και σεβασμού προς τη φύση.

# data[].attributes.attachment_link.title
ΔΗΜΙΟΥΡΓΙΑ ΛΑΧΑΝΟΚΗΠΟΥ (1)

# data[].attributes.headline
Νηπιαγωγείο Ζωοδόχου

# data[].attributes.subject
Νηπιαγωγείο Ζωοδόχου

# data[].attributes.body
Σε συνεργασία με τους γονείς στα πλαίσια της Δράσης «Ενεργός πολίτης» οι μαθητές έφεραν από το σπίτι τους λουλούδια – μαρούλια – βολβούς από κρεμμύδια – σπόρους από φακές και φυτόχωμα.

Με πολύ χαρά με τα παιδιά φυτέψαμε τα παρτέρια του Σχολείου μας και όλη τη σχολική χρονιά τα περιποιούνταν με μεγάλο ενθουσιασμό, παρατηρώντας τα φυτά να μεγαλώνουν μέρα με την ημέρα.

Φτιάξαμε την δική μας μαρουλοσαλάτα η οποία ήταν πεντανόστιμη και το τελικό αποτέλεσμα ήταν η αυλή μας να γίνει πιο όμορφη και ευχάριστη.

Τα παιδιά είχαν την ευκαιρία να μάθουν τι σημαίνει συνεργασία και ότι πρέπει να σεβόμαστε το περιβάλλον που ζούμε και να είμαστε ενεργοί πολίτες, συμμετέχοντας σε όμορφες δράσεις.

# data[].attributes.attachment_caption
Ο κήπος μας 

# data[].attributes.headline
30ο ΝΗΠΙΑΓΩΓΕΙΟ ΙΩΑΝΝΙΝΩΝ

# data[].attributes.subject
30ο ΝΗΠΙΑΓΩΓΕΙΟ ΙΩΑΝΝΙΝΩΝ

# data[].attributes.body
Οι γονείς ανταποκρίθηκαν στο κάλεσμά μας για τη συμβολή τους στην υλοποίηση του σχεδίου δράσης του σχολείου μας για την αξιοποίηση της αυλής του σχολείου μας φέροντας λουλούδια χώμα, σπόρους φυτά για τη δημιουργία ανθόκηπου και λαχανόκηπου .

Περιποιηθήκαμε τα φυτά μας : τα λουλούδια και τα λαχανικά μας .Τα ποτίσαμε , καθαρίσαμε τα ξεραμένα άνθη και παρατηρήσαμε την ανάπτυξή τους . Μεγάλη ήταν η χαρά των παιδιών όταν είδαν τις κόκκινες φραουλίτσες που τις έκοψαν και τις μοιράστηκαν την ώρα του δεκατιανού.

https://blogs.sch.gr/30nipioa/2026/04/02/anthokipos-lachanokipos-kai-kompostopoiisi/

https://blogs.sch.gr/30nipioa/2026/05/13/o-lachanokipos-kai-o-anthokipos-mas/

# data[].attributes.headline
Ο ΕΞΥΠΝΟΣ ΛΑΧΑΝΟΚΗΠΟΣ(Νηπιαγωγείο Αγ. Σπυρίδωνα)

# data[].attributes.subject
Ο ΕΞΥΠΝΟΣ ΛΑΧΑΝΟΚΗΠΟΣ(Νηπιαγωγείο Αγ. Σπυρίδωνα)

# data[].attributes.body
Με τον έξυπνο λαχανόκηπο συμμετείχαμε στον Πανελλήνιο διαγωνισμό Ρομποτικής Stem education 2026. Σκοπός της δράσης μας ήταν οι μαθητές να κατανοήσουν τη μετάβαση από τη χειρωνακτική εργασία στον έξυπνο αυτοματισμό. Μέσα από το progect τα παιδιά ανακαλύπτουν πως η Τεχνητή Νοημοσύνη (AI) μπορεί να γίνει ο απόλυτος σύμμαχος του Ενεργού Πολίτη για τη διασφάλιση της ποιοτικής τροφής και την προστασία των φυσικών πόρων ( νερό, ενέργεια).

# data[].attributes.attachment_link.title
Νηπιαγωγείο Αγίου Σπυρίδωνα. Από το ποτιστήρι στον έξυπνο λαχανόκηπο

# data[].attributes.attachment_caption
ΝΗΠΙΑΓΩΓΕΙΟ ΝΕΟΚΑΙΣΑΡΕΙΑΣ

# data[].attributes.headline
«Χρώματα, αρώματα και συνεργασία στον δικό μας σχολικό κήπο!»

# data[].attributes.subject
«Χρώματα, αρώματα και συνεργασία στον δικό μας σχολικό κήπο!»

# data[].attributes.body
Με πολλή χαρά συμμετείχαμε στο πρόγραμμα του Υπουργείου Παιδείας, Θρησκευμάτων και Αθλητισμού για τη δημιουργία λαχανόκηπων.

Μέσα από βιωματικές δράσεις οι μαθητές/τριες ήρθαν σε επαφή με τη φύση και συνεργάστηκαν με τους γονείς τους. Παρατηρήσαμε, φυτέψαμε, ποτίσαμε και φροντίσαμε τον ανθόκηπο - βοτανόκηπό μας με αγάπη και ενθουσιασμό. Κεντρικό σύμβολο της δράσης ήταν «το χαρτί που φυτρώνει»: μια βιωματική δράση όπου οι μαθητές/τριες χρησιμοποίησαν ανακυκλωμένο χαρτί, το μετέτρεψαν σε χαρτόπολτο, πρόσθεσαν σπόρους και δημιούργησαν κάρτες που μπορούν να φυτευτούν, μετατρέποντας ένα απλό υλικό σε νέα ζωή.

Η δράση αυτή έδωσε την ευκαιρία στους μαθητές/τριες να ανακαλύψουν τον κύκλο ζωής των φυτών, τη σημασία της φροντίδας του περιβάλλοντος και τη χαρά της δημιουργίας. Μέσα από την καθημερινή ενασχόληση μας με τον κήπο καλλιεργείται η υπευθυνότητα, η συνέπεια και η συνεργασία. Ανυπομονούμε να βλέπουμε τον κήπο μας να μεγαλώνει και να γεμίζει χρώματα και αρώματα!

# data[].attributes.attachment_caption
Ομορφαίνουμε την αυλή του σχολείου μας.

# data[].attributes.headline
 ΝΗΠΙΑΓΩΓΕΙΟ ΛΟΓΓΑΔΩΝ                                                                                             

# data[].attributes.subject
 ΝΗΠΙΑΓΩΓΕΙΟ ΛΟΓΓΑΔΩΝ                                                                                             

# data[].attributes.body
Στα πλαίσια του Σχεδίου Δράσης του νηπιαγωγείου μας για το σχολικό έτος 2025-26 και στα πλαίσια των βιωματικών δράσεων για την Ενεργό Πολιτειότητα, οι μαθητές/τριες ζωντάνεψαν την αυλή του σχολείου μας ,με τη συμμετοχή και των γονέων μετατρέποντάς το σ ΄έναν μικρό , πολύχρωμο κήπο.
Με σκαλιστήρια στα χέρια τα παιδιά έσκαψαν, φύτεψαν, σκέπασαν με χώμα και πότισαν λαχανικά και λουλούδια, βρήκαν τη θέση τους στο χώμα και μια ξεχωριστή θέση στην καρδιά των μικρών μαθητών.

Η αυλή μας γέμισε χρώματα, αρώματα και χαμόγελα, καθώς μικροί και μεγάλοι ένωσαν τις δυνάμεις τους για να δημιουργήσουν έναν όμορφο σχολικό κήπο! Ντοματιές, μαρούλια, κρεμμύδια, φασόλια, πατάτες, φράουλες, βασιλικοί, πετούγιες, τριανταφυλλιές, κατιφές, μαργαρίτες και πολλά ακόμα φυτά βρήκαν τη θέση τους και στον λαχανόκηπο και στα παρτέρια, τα οποία τα φροντίζουν καθημερινά τα ίδια τα παιδιά, τα παρατηρούν και καταγράφουν τις αλλαγές, μαθαίνοντας μέσα από την πράξη τη σημασία της φροντίδας, της υπομονής και της αγάπης για το περιβάλλον.

Η δράση αυτή είχε ως στόχο να καλλιεργήσει στα παιδιά την οικολογική συνείδηση, να ενισχύσει τη συνεργασία ανάμεσα σε σχολείο και οικογένεια και να γεμίσει την καθημερινότητά μας με περισσότερη φύση και δημιουργία.
Με ενθουσιασμό και χαρά συνεργάστηκαν και έδωσαν νέα πνοή στον χώρο που γέμισε αρώματα, χρώματα και παιδικά χαμόγελα!

Ευχαριστούμε θερμά όλους τους γονείς για τη συνεργασία τους, που ανταποκρίθηκαν στο κάλεσμά μας με χαρά, έφταιξαν το ξύλινο παρτέρι προσφέροντας όχι μόνο φυτά και υλικά, αλλά και τον χρόνο και το μεράκι τους. Μαζί δώσαμε στα παιδιά μας ένα μάθημα ζωής… Η περιποίηση του κήπου μας θα συνεχιστεί, με πολλές ακόμα δράσεις και εκπλήξεις!

https://blogs.sch.gr/niploggad/2026/05/27/o-lachanokipos-toy-nip-loggadon/

# data[].attributes.headline
Μια αυλή γεμάτη χρώματα και αρώματα...

# data[].attributes.subject
Μια αυλή γεμάτη χρώματα και αρώματα...

# data[].attributes.body
Οι γονείς του σχολείου, με πολλή διάθεση προσφοράς, δημιούργησαν ένα όμορφο παρτέρι για ανθόκηπο στον αύλειο χώρο. Μαζί με τα παιδιά, επέλεξαν εποχιακά λουλούδια, ετοίμασαν το χώμα και φύτεψαν προσεκτικά τα μικρά φυτά, μαθαίνοντας στην πράξη πώς να τα φροντίζουν. Σε τακτικές συναντήσεις, οι μαθητές πότιζαν, ξεχορτάριαζαν και παρακολουθούσαν την ανάπτυξη των λουλουδιών, ενώ οι γονείς πρόσφεραν υλικά και εργαλεία.

Η δράση αυτή υλοποιήθηκε στο πλαίσιο σχεδίου δράσης για τη διαμόρφωση του αύλειου χώρου, με στόχο να γίνει πιο φιλόξενος, πράσινος και εκπαιδευτικός. Μέσα από τη συνεργασία σχολείου–οικογένειας, τα παιδιά καλλιέργησαν υπευθυνότητα, οικολογική συνείδηση και ομαδικό πνεύμα. Το παρτέρι μεταμόρφωσε την εικόνα της αυλής, προσφέροντας χρώμα και αφορμές για μάθηση υπαίθρου, ενώ έγινε σημείο αναφοράς για παιχνίδι, παρατήρηση και δημιουργικές δραστηριότητες. Με την κοινή φροντίδα όλων, ο ανθόκηπος συνεχίζει να ανθίζει, θυμίζοντας καθημερινά τη δύναμη της συνεργασίας.

# data[].attributes.headline
Λαχανόκηπος στο σχολείο μας με τη βοήθεια μαθητών και εκπαιδευτικών του ΕΠΑ.Λ. Λαψίστας

# data[].attributes.subject
Λαχανόκηπος στο σχολείο μας με τη βοήθεια μαθητών και εκπαιδευτικών του ΕΠΑ.Λ. Λαψίστας

# data[].attributes.body
Με ιδιαίτερη χαρά δημιουργήσαμε στον χώρο του νηπιαγωγείου μας έναν μικρό λαχανόκηπο, με τη σημαντική συμβολή των μαθητών και των εκπαιδευτικών του ΕΠΑ.Λ. Λαψίστας. Η δράση αυτή αποτέλεσε μια όμορφη ευκαιρία συνεργασίας, μάθησης και βιωματικής επαφής των παιδιών με τη φύση και την καλλιέργεια της γης.

https://blogs.sch.gr/11nipioan/2026/04/01/lachanokipos-sto-scholeio-mas-me-ti-voitheia-mathiton-kai-ekpaideytikon-toy-epa-l-lapsistas/

# data[].attributes.attachment_link.title
σχολικός λαχανόκηπος (1)

# data[].attributes.headline
3ο Νηπιαγωγείο Ανατολής-οι φορητοί μας κήποι!

# data[].attributes.subject
3ο Νηπιαγωγείο Ανατολής-οι φορητοί μας κήποι!

# data[].attributes.body
Αντικρύζουμε κάθε μέρα την Άνοιξη βλέποντας τους μικρούς ανθόκηπους που δημιουργήθηκαν με τα λουλούδια που φέρανε τα παιδιά.

# data[].attributes.headline
Νηπιαγωγείο Αγίου Βλασίου "Ο λαχανόκηπος του σχολείου μας"

# data[].attributes.subject
Νηπιαγωγείο Αγίου Βλασίου "Ο λαχανόκηπος του σχολείου μας"

# data[].attributes.body
Στο πλαίσιο των Εργαστηρίων Καλλιέργειας Δεξιοτήτων με τίτλο «Ο λαχανόκηπος του Σχολείου μας», οι μαθητές του Νηπιαγωγείου είχαν την ευκαιρία να καλλιεργήσουν τον δικό τους μικρό λαχανόκηπο και να κατανοήσουν πώς συνδέονται η φύση, η τροφή και η καθημερινή ζωή, αποκτώντας παράλληλα οικολογική συνείδηση και σεβασμό για το περιβάλλον.

Θα θέλαμε να ευχαριστούμε θερμά τους μικρούς μας μαθητές για την ενεργή τους συμμετοχή καθώς και τους γονείς για τη βοήθεια και την στήριξη που μας προσέφεραν.

# data[].attributes.attachment_link.title
ΛΑΧΑΝΟΚΗΠΟΣ 2026.mp4

# data[].attributes.headline
Νηπιαγωγείο Αγίου Ιωάννη - << Ο κήπος του σχολείου μας >>

# data[].attributes.subject
Νηπιαγωγείο Αγίου Ιωάννη - << Ο κήπος του σχολείου μας >>

# data[].attributes.body
Στα πλαίσια της δράσης για τον καλλωπισμό της σχολικής αυλής η οποία ξεκίνησε από το 2024 μέχρι και σήμερα έγιναν παρεμβάσεις (δεντροφύτευση, λαχανόκηπος, φύτευση σε γλάστρες) από τα παιδιά και τους εκπαιδευτικούς με την έμπρακτη συμπαράσταση των γονέων και των τοπικών φορέων.

# data[].attributes.headline
15ο Νηπιαγωγείο Ιωαννίνων. Μικροί κηπουροί σε δράση: ” Ένας κήπος σε… γλάστρες”

# data[].attributes.subject
15ο Νηπιαγωγείο Ιωαννίνων. Μικροί κηπουροί σε δράση: ” Ένας κήπος σε… γλάστρες”

# data[].attributes.body
Ο Μάρτιος στο σχολείο μας ήταν αφιερωμένος στη δημιουργία του “σχολικού μας κήπου” σε γλάστρες. Εκτός από λουλούδια και καλλωπιστικά φυτά, φέτος αποφασίσαμε να δοκιμάσουμε να καλλιεργήσουμε φράουλες, μαρούλια, κρεμμύδια, καρότα, σέλινο και ρεβίθια στην προσπάθεια μετασχηματισμού του νηπιαγωγείου μας στο οικολογικό σχολείο που οραματιζόμαστε. Επαναχρησιμοποιήσαμε παλιά μπουκάλια και καφάσια, οι γονείς επιστρατεύθηκαν και με μεγάλη προθυμία έφεραν χώμα, φυτά και σπόρους, ενώ παππούς μαθήτριάς μας μοιράστηκε μαζί μας τις γνώσεις του σχετικά με τη δημιουργία οικολογικού λιπάσματος από τσουκνίδες.
Οι μαθητές μας ανέλαβαν δράση και σε ομάδες αφού συνέλεξαν πληροφορίες για τη σπορά και τη φροντίδα των φυτών, έσπειραν και φύτεψαν, κατέγραψαν την εξέλιξή τους, συνεργάστηκαν για ένα κοινό στόχο, συζήτησαν θέματα υγιεινής καθώς και βιώσιμης διατροφής, προβληματίστηκαν. Η διαδικασία είναι σε εξέλιξη και φιλοδοξούμε ο ιδιαίτερος κήπος μας να αποτελέσει χώρο βιωματικής μάθησης, να επιδράσει θετικά στην υιοθέτηση υγιεινών διατροφικών συνηθειών από τα παιδιά και να τα βοηθήσει να προβληματιστούν για τον περιβαλλοντικό αντίκτυπο που έχει η παραγωγή, η επεξεργασία, το πακετάρισμα και η διανομή της τροφής.

Κηπουρικής συνέχεια…

Οι μαθητές μας αναλαμβάνοντας την ευθύνη της φροντίδας του λαχανόκηπου, χωρίστηκαν σε ομάδες και σε συνεργασία με τις εκπαιδευτικούς πότισαν, έριξαν βιολογικό λίπασμα από τσουκνίδες που οι ίδιοι έφτιαξαν, απομάκρυναν ξερά φύλλα, αναζήτησαν πληροφορίες για τις αιτίες που πιθανόν οδήγησαν στην απώλεια κάποιων φυτών…

Η μέρα της συγκομιδής δεν άργησε και χρησιμοποιώντας τα λαχανικά που οι ίδιοι φύτεψαν και φρόντισαν (μαρούλι, κρεμμυδάκια, σέλινο) και μετά από επίσκεψη στο μανάβικο της γειτονιάς για αγορά επιπλέον λαχανικών (ντομάτες, αγγουράκια), τα νήπια εργάστηκαν ομαδικά με στόχο την παρασκευή και κατανάλωση σαλάτας. Αγοράσαμε ντόπια προϊόντα, ώστε να μειωθεί το περιβαλλοντικό αποτύπωμα λόγω μεταφορικών και να ενισχύσουμε  τους παραγωγούς της περιοχής μας. Τα παιδιά συμμετείχαν σε όλη τη διάρκεια: από τον σωστό καθαρισμό των φρούτων και λαχανικών, την παρασκευή λαδολέμονου, το ανακάτεμα των υλικών και την καταγραφή τους και φυσικά την κατανάλωση της σαλάτας. Στο τέλος ανέλαβαν να καθαρίσουν την τραπεζαρία με το “Οικολογικό” καθαριστικό που χρησιμοποιούμε καθημερινά, φτιαγμένο από μας, χωρίς χημικά και πρόσθετα!

# data[].attributes.attachment_caption
8ο Νηπιαγωγείο Ιωαννίνων

# data[].attributes.headline
Φτιάχνουμε τον σχολικό κήπο - Συμβάλλουμε στο πράσινο!

# data[].attributes.subject
Φτιάχνουμε τον σχολικό κήπο - Συμβάλλουμε στο πράσινο!

# data[].attributes.body
Στο πλαίσιο της δράσης Ενεργού Πολίτη με θέμα «Φτιάχνουμε τον σχολικό κήπο – Συμβάλλουμε στο πράσινο», τα παιδιά συμμετείχαν με ενθουσιασμό στη δημιουργία και φροντίδα του σχολικού μας κήπου. Μέσα από βιωματικές δραστηριότητες φύτεψαν λουλούδια και αρωματικά φυτά, γνώρισαν τη σημασία του πρασίνου για το περιβάλλον και ανέλαβαν ενεργό ρόλο στην προστασία και ομορφιά του σχολικού χώρου. Η δράση ενίσχυσε την περιβαλλοντική τους συνείδηση, την υπευθυνότητα, τη συνεργασία και τον σεβασμό προς τη φύση, αποδεικνύοντας ότι ακόμη και οι μικροί πολίτες μπορούν να συμβάλουν ουσιαστικά στη δημιουργία ενός πιο πράσινου και βιώσιμου κόσμου.

Ως επιστέγασμα της δράσης, τα παιδιά δημιούργησαν τους δικούς τους στίχους και, με τη δημιουργική αξιοποίηση ενός εργαλείου Τεχνητής Νοημοσύνης (AI), συνέθεσαν το δικό τους τραγούδι με στόχο να διαδώσουν το μήνυμα της προστασίας του περιβάλλοντος και της αξίας του πρασίνου. Μέσα από τη μουσική και την έκφρασή τους έγιναν πρεσβευτές της δράσης, μεταφέροντας σε όλη τη σχολική κοινότητα το μήνυμα ότι η φροντίδα της φύσης είναι ευθύνη όλων μας. Μπορείτε να ακούσετε το τραγούδι μας μέσα από την ιστοσελίδα μας: http://8nip-ioann.ioa.sch.gr/?page_id=4899

# data[].attributes.headline
2ο Νηπιαγωγείο Παραμυθιάς

# data[].attributes.subject
2ο Νηπιαγωγείο Παραμυθιάς

# data[].attributes.body
Στο πλαίσιο των σχολικών δραστηριοτήτων σχεδιάσαμε και υλοποιήσαμε περιβαλλοντικό πρόγραμμα με τίτλο: «Μικροί κηπουροί».

Στον παρακάτω σύνδεσμο θα δείτε το πρόγραμμα.

https://sway.cloud.microsoft/rItJQB4Y9SSLHYVm?ref=Link

# data[].attributes.headline
Νηπιαγωγείο Κληματιάς

# data[].attributes.subject
Νηπιαγωγείο Κληματιάς

# data[].attributes.body
Δημιουργία γωνιάς αρωματικών φυτών και δεντροφύτευση στη σχολική αυλή σε συνεργασία με το συστεγαζόμενο δημοτικό σχολείο, το οικογενειακό περιβάλλον των μαθητών και την αντιδήμαρχο εκπαιδευτικών θεμάτων του δήμου Ζϊτσας.

# data[].attributes.headline
"Διαμόρφωση αύλειου χώρου"

# data[].attributes.subject
"Διαμόρφωση αύλειου χώρου"

# data[].attributes.body
Στα πλαίσια διαμόρφωσης του αύλειου χώρου φυτέψαμε αρωματικά φυτά στα παρτέρια του νηπιαγωγείου τοποθετώντας γεωύφασμα για να τα προφυλάξουμε από τις γάτες της γειτονιάς.

# data[].attributes.headline
"Λουλουδόκηπος - ανθόκηπος"

# data[].attributes.subject
"Λουλουδόκηπος - ανθόκηπος"

# data[].attributes.body
Με αφορμή το τέλος της πρακτικής άσκησης των φοιτητριών του 4ου έτους διοργανώθηκε μία μικρή γιορτή με τίτλο: «Δημιουργία Λουλουδόκηπου - Ανθόκηπου» .

Η δημιουργία ενός ανθόκηπου στο νηπιαγωγείο αποτελεί μια όμορφη και δημιουργική δραστηριότητα που φέρνει τα παιδιά σε επαφή με τη φύση. Μέσα από τη φύτευση και τη φροντίδα των λουλουδιών, τα νήπια αποκτούν πολύτιμες γνώσεις για τον κύκλο ζωής των φυτών και αναπτύσσουν στάσεις υπευθυνότητας και συνεργασίας.

Τα παιδιά φύτεψαν άνθη και τοποθέτησαν τις ποτίστρες εντόμων που είχαν κατασκευάσει στην τάξη από ανακυκλώσιμα υλικά. Κατέγραψαν και παρουσίασαν τα έργα τους και τοποθέτησαν φράχτη από χαλασμένες παπουτσοθήκες και πινακίδες με τα μηνύματα: «Μη χαλάτε τα λουλούδια μας», «Παρακαλούμε μην πετάτε σκουπίδια», «Μη μας αγνοείτε». Τέλος έμαθαν να τον περιποιούνται.

Κατά τη διάρκεια της διαδικασίας παρατηρούσαν τις αλλαγές που συμβαίνουν στα φυτά, έμαθαν τις ανάγκες τους και κατανόησαν τη σημασία του νερού, του ήλιου και του εδάφους για την ανάπτυξή τους.

Ο ανθόκηπος προσφέρει επίσης ευκαιρίες για βιωματική μάθηση, καλλιτεχνική έκφραση και περιβαλλοντική ευαισθητοποίηση. Τα παιδιά μπορούν να ζωγραφίσουν τα λουλούδια τους, να καταγράψουν την ανάπτυξή τους και να συζητήσουν για τη σημασία της προστασίας του φυσικού περιβάλλοντος.

Τέλος, η δημιουργία ενός ανθόκηπου ομορφαίνει τον χώρο του νηπιαγωγείου, ενισχύει την αγάπη των παιδιών για τη φύση και συμβάλλει στην ανάπτυξη κοινωνικών και συναισθηματικών δεξιοτήτων μέσα από τη συνεργασία και τη συλλογική προσπάθεια. Έτσι, ο ανθόκηπος γίνεται ένα ζωντανό εργαστήριο μάθησης και δημιουργίας για όλους.

# data[].attributes.attachment_caption
Μικροί καλλιεργητές!

# data[].attributes.headline
31ο Νηπιαγωγείο Ιωαννίνων

# data[].attributes.subject
31ο Νηπιαγωγείο Ιωαννίνων

# data[].attributes.body
Στο πλαίσιο του σχεδίου δράσης του νηπιαγωγείου μας, δημιουργήσαμε εκτός όλων των άλλων και έναν λαχανόκηπο. Ολόκληρη η σχολική μας κοινότητα, (μαθητές, εκπαιδευτικοί και γονείς) συνεργάστηκε για αυτόν τον σκοπό. Χώμα, σπόρους και φυτά,  λουλούδια και αρωματικά. Το περιβάλλον στο οποίο ζούμε το φροντίζουμε και το αγαπούμε!